CELEX: 32011D0632
Language: el
Date: 2011-09-21 00:00:00
Title: 2011/632/ΕΕ: Εκτελεστική απόφαση της Επιτροπής, της 21ης Σεπτεμβρίου 2011 , για καθορισμό ερωτηματολογίου για τις εκθέσεις που αφορούν την εφαρμογή της οδηγίας 2000/76/ΕΚ του Ευρωπαϊκού Κοινοβουλίου και του Συμβουλίου για την αποτέφρωση των αποβλήτων [κοινοποιηθείσα υπό τον αριθμό Ε(2011) 6504]  Κείμενο που παρουσιάζει ενδιαφέρον για τον ΕΟΧ

24.9.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 247/54
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 21ης Σεπτεμβρίου 2011
   για καθορισμό ερωτηματολογίου για τις εκθέσεις που αφορούν την εφαρμογή της οδηγίας 2000/76/ΕΚ του Ευρωπαϊκού Κοινοβουλίου και του Συμβουλίου για την αποτέφρωση των αποβλήτων
   [κοινοποιηθείσα υπό τον αριθμό Ε(2011) 6504]
   (Κείμενο που παρουσιάζει ενδιαφέρον για τον ΕΟΧ)
   (2011/632/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2000/76/ΕΚ του Ευρωπαϊκού Κοινοβουλίου και του Συμβουλίου, της 4ης Δεκεμβρίου 2000, για την αποτέφρωση των αποβλήτων (1), και ιδίως το άρθρο 15,
   Εκτιμώντας τα ακόλουθα:
   
               (1)
            
            
               Σύμφωνα με την οδηγία 2000/76/ΕΚ, τα κράτη μέλη οφείλουν να υποβάλλουν ανά τριετία έκθεση σχετικά με την εφαρμογή της, βάσει ερωτηματολογίου που καταρτίζει η Επιτροπή.
            
         
               (2)
            
            
               Η Επιτροπή έχει καταρτίσει δύο ερωτηματολόγια. Το δεύτερο, το οποίο καθορίστηκε με την απόφαση 2010/731/ΕΕ της Επιτροπής (2), καλύπτει τα έτη 2009, 2010 και 2011.
            
         
               (3)
            
            
               Δεδομένου ότι το ερωτηματολόγιο που καθορίστηκε με την απόφαση 2010/731/ΕΕ θα χρησιμοποιείται για την υποβολή εκθέσεων μέχρι τις 31 Δεκεμβρίου 2011, πρέπει να καταρτιστεί νέο ερωτηματολόγιο για την επόμενη τριετή περίοδο αναφοράς, λαμβάνοντας υπόψη την κτηθείσα πείρα από την εφαρμογή της οδηγίας 2000/76/ΕΚ και από τη χρήση των προηγούμενων ερωτηματολογίων. Ωστόσο, δεδομένου ότι η οδηγία 2000/76/ΕΚ θα καταργηθεί από τις 7 Ιανουαρίου 2014 και θα αντικατασταθεί από την οδηγία 2010/75/ΕΕ του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, περί βιομηχανικών εκπομπών (ολοκληρωμένη πρόληψη και έλεγχος της ρύπανσης) (3), το νέο ερωτηματολόγιο θα πρέπει να καλύπτει μόνο δύο έτη, ήτοι το 2012 και το 2013. Για λόγους σαφήνειας πρέπει να αντικατασταθεί η απόφαση 2010/731/ΕΕ.
            
         
               (4)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που έχει συσταθεί με βάση το άρθρο 6 της οδηγίας 91/692/ΕΟΚ του Συμβουλίου (4),
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Τα κράτη μέλη χρησιμοποιούν το ερωτηματολόγιο που παρατίθεται στο παράρτημα για τις εκθέσεις που υποβάλλουν σχετικά με την εφαρμογή της οδηγίας 2000/76/ΕΚ.
   2.   Οι εκθέσεις που θα υποβληθούν θα καλύπτουν την περίοδο από την 1η Ιανουαρίου 2012 έως 31 Δεκεμβρίου 2013.
   Άρθρο 2
   Η απόφαση 2010/731/ΕΕ καταργείται από την 1η Ιανουαρίου 2013.
   Άρθρο 3
   Η παρούσα απόφαση απευθύνεται στα κράτη μέλη.
   
      Βρυξέλλες, 21 Σεπτεμβρίου 2011.
      
         
            Για την Επιτροπή
         
         Janez POTOČNIK
         
            Μέλος της Επιτροπής
         
      
   
   
      (1)  ΕΕ L 332 της 28.12.2000, σ. 91.
   
      (2)  ΕΕ L 315 της 7.12.2010, σ. 38.
   
      (3)  ΕΕ L 334 της 17.12.2010, σ. 17.
   
      (4)  ΕΕ L 377 της 31.12.1991, σ. 48.
   
      ΠΑΡΑΡΤΗΜΑ
      
         Ερωτηματολόγιο σχετικά με την εφαρμογή της οδηγίας 2000/76/ΕΚ για την αποτέφρωση των αποβλήτων
      
      
         Γενικές σημειώσεις:
      
      Το παρόν, τρίτο ερωτηματολόγιο βάσει της οδηγίας 2000/76/ΕΚ καλύπτει τα έτη 2012 και 2013. Λαμβάνοντας υπόψη την κτηθείσα πείρα από την εφαρμογή της οδηγίας και τις πληροφορίες που έχουν ήδη συγκεντρωθεί με τα προηγούμενα ερωτηματολόγια, το ερωτηματολόγιο αυτό επικεντρώνεται στις αλλαγές και στην πρόοδο που σημειώθηκαν στα κράτη μέλη κατά την πρακτική εφαρμογή της οδηγίας. Καθώς η οδηγία 2000/76/ΕΚ θα καταργηθεί από τις 7 Ιανουαρίου 2014 και θα αντικατασταθεί από την οδηγία 2010/75/ΕΕ περί βιομηχανικών εκπομπών, η περίοδος αναφοράς μειώνεται από τρία σε δύο έτη.
      Για λόγους συνέχειας και για να είναι δυνατή η απευθείας σύγκριση με προηγούμενες απαντήσεις, το παρόν ερωτηματολόγιο διατηρεί τη γενική προσέγγιση που υιοθετήθηκε στην απόφαση 2010/731/ΕΕ. Στις περιπτώσεις όπου οι ερωτήσεις είναι παρεμφερείς με εκείνες του προηγούμενου ερωτηματολογίου και η κατάσταση δεν έχει μεταβληθεί, αρκεί απλώς η παραπομπή σε προηγούμενες απαντήσεις. Εάν έχουν μεσολαβήσει εξελίξεις, πρέπει να περιγράφονται σε νέα απάντηση.
      1.   Αριθμός μονάδων και αδειών
      
                  1.1.
               
               
                  Παρέχονται οι ακόλουθες πληροφορίες για τον αριθμό των μονάδων (με ανάλυση κατά μονάδες αποτέφρωσης και μονάδες συναποτέφρωσης) που εμπίπτουν στο πεδίο εφαρμογής της οδηγίας 2000/76/ΕΚ, καθώς και για τις αντίστοιχες άδειες και επιτρεπόμενες δυναμικότητες:
                  
                              α)
                           
                           
                              αριθμός των μονάδων·
                           
                        
                              β)
                           
                           
                              αριθμός των αδειών που εκδόθηκαν σύμφωνα με το άρθρο 4 παράγραφος 1·
                           
                        
                              γ)
                           
                           
                              αριθμός των μονάδων που ανακτούν την παραγόμενη θερμότητα κατά τη διαδικασία αποτέφρωσης·
                           
                        
                              δ)
                           
                           
                              συνολική επιτρεπόμενη δυναμικότητα διακίνησης αποβλήτων (τόνοι/έτος) (προαιρετικά).
                           
                        
            
                  1.2.
               
               
                  Παρέχεται κατάλογος όλων των μονάδων που εμπίπτουν στο πεδίο εφαρμογής της οδηγίας 2000/76/ΕΚ, με αναφορά των ακόλουθων στοιχείων για κάθε μονάδα δυναμικότητας άνω των 2 τόνων ανά ώρα:
                  
                              α)
                           
                           
                              διευκρινίζεται αν πρόκειται για μονάδα αποτέφρωσης ή συναποτέφρωσης και, για τις μονάδες συναποτέφρωσης, αναφέρεται ο τύπος τους (τσιμεντοκλίβανος, εγκατάσταση καύσης, άλλη βιομηχανική εγκατάσταση μη καλυπτόμενη από τα σημεία II.1 και II.2 του παραρτήματος II της οδηγίας 2000/76/ΕΚ)·
                           
                        
                              β)
                           
                           
                              για τις μονάδες αποτέφρωσης αστικών στερεών αποβλήτων οι οποίες εκτελούν εργασίες ανάκτησης και εμπίπτουν στο παράρτημα II σημείο R1 της οδηγίας 2008/98/ΕΚ του Ευρωπαϊκού Κοινοβουλίου και του Συμβουλίου, της 19ης Νοεμβρίου 2008, για τα απόβλητα και την κατάργηση ορισμένων οδηγιών (1), αναφέρεται η ενεργειακή απόδοση της μονάδας, υπολογιζόμενη με τη βοήθεια του τύπου που παρέχεται στην υποσημείωση του σημείου R1 του παραρτήματος II της οδηγίας 2008/98/ΕΚ.
                           
                        
            2.   Περιγράφονται τυχόν προβλήματα που εντοπίστηκαν κατά την εφαρμογή της οδηγίας 2000/76/ΕΚ όσον αφορά τους ορισμούς του άρθρου 3. Παρέχονται συγκεκριμένες πληροφορίες για κάθε ορισμό ως προς τον οποίο εντοπίστηκαν προβλήματα.
      3.   Έχουν εκδοθεί άδειες βάσει της οδηγίας 2000/76/ΕΚ για κινητές μονάδες;
      4.   Αναφέρονται οι κατηγορίες αποβλήτων που υποβλήθηκαν σε συναποτέφρωση, με ανάλυση κατά τύπο μονάδας συναποτέφρωσης (τσιμεντοκλίβανος, εγκατάσταση καύσης, άλλη βιομηχανική εγκατάσταση μη καλυπτόμενη από τα σημεία II.1 και II.2 του παραρτήματος II).
      Αναφέρονται οι κωδικοί του ευρωπαϊκού καταλόγου αποβλήτων (προαιρετικά).
      Αναφέρεται η επιτρεπόμενη βάσει αδείας δυναμικότητα συναποτέφρωσης για τις μονάδες αυτές (προαιρετικά).
      5.   Πόσες μονάδες συναποτέφρωσης υπόκεινται στις οριακές τιμές εκπομπών που καθορίζονται για τις μονάδες αποτέφρωσης στο παράρτημα V της οδηγίας 2000/76/ΕΚ (δηλαδή μονάδες όπου εκτελείται συναποτέφρωση ανεπεξέργαστων αστικών αποβλήτων ή μονάδες στις οποίες ποσοστό άνω του 40 % της εκλυόμενης θερμότητας οφείλεται σε καύση επικινδύνων αποβλήτων);
      6.   Μέτρα που περιλαμβάνει η διαδικασία αδειοδότησης για:
      
                  α)
               
               
                  τον προσδιορισμό των ποσοτήτων και των κατηγοριών επικίνδυνων αποβλήτων που μπορούν να υποβάλλονται σε επεξεργασία·
               
            
                  β)
               
               
                  τις ελάχιστες και τις μέγιστες ροές επικίνδυνων αποβλήτων προς επεξεργασία·
               
            
                  γ)
               
               
                  το πεδίο τιμών θερμογόνου αξίας των επιτρεπόμενων επικίνδυνων αποβλήτων·
               
            
                  δ)
               
               
                  τους περιορισμούς σχετικά με την περιεκτικότητα σε ρύπους, π.χ. PCB, PCP, χλώριο, φθόριο, θείο, βαρέα μέταλλα.
               
            7.   Ποια απόβλητα έχουν θεωρηθεί ως «μη ενδεδειγμένα» για αντιπροσωπευτική δειγματοληψία;
      8.   Έχουν εγκριθεί, σύμφωνα με το άρθρο 6 παράγραφος 4, διαφορετικές συνθήκες λειτουργίας από εκείνες που προβλέπονται στο άρθρο 6 παράγραφοι 1 και 2 της οδηγίας 2000/76/ΕΚ για τον χρόνο παραμονής και τις θερμοκρασίες των αερίων στον κλίβανο; Εάν ναι:
      
                  α)
               
               
                  Πόσες εγκρίσεις χορηγήθηκαν;
               
            
                  β)
               
               
                  Εφόσον διατίθενται σχετικά στοιχεία, να εκτεθούν οι λόγοι για τους οποίους εγκρίθηκαν παρεκκλίσεις σε ορισμένες αντιπροσωπευτικές περιπτώσεις και να δοθούν οι ακόλουθες πληροφορίες:
                  
                              i)
                           
                           
                              προσδιορισμός της δυναμικότητας της μονάδας·
                           
                        
                              ii)
                           
                           
                              κατά πόσον πρόκειται για υφιστάμενη μονάδα κατά την έννοια του άρθρου 3 σημείο 6 ή για νέα μονάδα·
                           
                        
                              iii)
                           
                           
                              είδος των αποβλήτων που αποτεφρώνονται·
                           
                        
                              iv)
                           
                           
                              πώς εξασφαλίζεται ότι δεν προκύπτουν περισσότερα υπολείμματα σε σύγκριση με τις μονάδες για τις οποίες δεν έχουν εγκριθεί εξαιρέσεις, καθώς και ότι η περιεκτικότητα των εν λόγω υπολειμμάτων σε οργανικούς ρύπους δεν είναι υψηλότερη από την αναμενόμενη στις μονάδες για τις οποίες δεν έχουν εγκριθεί εξαιρέσεις·
                           
                        
                              v)
                           
                           
                              συνθήκες λειτουργίας που καθορίζονται στην άδεια·
                           
                        
                              vi)
                           
                           
                              οριακές τιμές εκπομπών που πρέπει να τηρούνται στη μονάδα.
                           
                        
            9.   Για τους τσιμεντοκλιβάνους που συναποτεφρώνουν απόβλητα, έχουν εγκριθεί εξαιρέσεις από τα όρια εκπομπών για τα NOx, τον κονιορτό, το SO2 ή τον TOC σύμφωνα με το παράρτημα II σημείο II.1; Εάν ναι:
      
                  α)
               
               
                  Πόσες εξαιρέσεις έχουν εγκριθεί;
               
            
                  β)
               
               
                  Εφόσον διατίθενται σχετικά στοιχεία, να εκτεθούν οι λόγοι για τους οποίους εγκρίθηκαν παρεκκλίσεις σε ορισμένες αντιπροσωπευτικές περιπτώσεις και να δοθούν οι ακόλουθες πληροφορίες:
                  
                              i)
                           
                           
                              δυναμικότητα της μονάδας·
                           
                        
                              ii)
                           
                           
                              κατά πόσον πρόκειται για υφιστάμενη ή για νέα μονάδα (λαμβάνοντας υπόψη το άρθρο 20 παράγραφος 3 της οδηγίας 2000/76/ΕΚ)·
                           
                        
                              iii)
                           
                           
                              είδος συναποτεφρούμενων αποβλήτων·
                           
                        
                              iv)
                           
                           
                              οριακές τιμές εκπομπών που πρέπει να τηρούνται στη μονάδα·
                           
                        
                              v)
                           
                           
                              άλλες συνθήκες λειτουργίας που καθορίζονται στην άδεια.
                           
                        
            10.   Για εκλύσεις ρύπων στην ατμόσφαιρα από μονάδες αποτέφρωσης και συναποτέφρωσης, έχουν καθοριστεί οριακές τιμές εκπομπών διαφορετικές από τις προβλεπόμενες στο παράρτημα II ή το παράρτημα V, ανάλογα με την περίπτωση; Εάν ναι και εφόσον είναι διαθέσιμα τα σχετικά στοιχεία να προσδιοριστούν:
      
                  α)
               
               
                  οι μονάδες για τις οποίες ισχύουν, δηλαδή μονάδες αποτέφρωσης ή συναποτέφρωσης, και για τις μονάδες συναποτέφρωσης, να αναφερθεί ο τύπος τους·
               
            
                  β)
               
               
                  οι «νέες» και οι «υφιστάμενες» μονάδες·
               
            
                  γ)
               
               
                  οι ρύποι για τους οποίους ισχύουν οριακές τιμές και οι οριακές τιμές που καθορίστηκαν·
               
            
                  δ)
               
               
                  οι λόγοι για τους οποίους έχουν επιβληθεί αυτές οι οριακές τιμές·
               
            
                  ε)
               
               
                  το καθεστώς παρακολούθησης των εκπομπών των ρύπων αυτών (σε συνεχή ή ασυνεχή βάση, με ένδειξη της συχνότητας στη δεύτερη περίπτωση).
               
            11.   Για τους ρύπους που απαριθμούνται στο παράρτημα IV της οδηγίας 2000/76/ΕΚ, με ποιον τρόπο καθορίζονται οι οριακές τιμές εκπομπών για τις απορρίψεις λυμάτων από τον εξοπλισμό καθαρισμού των καυσαερίων στο υδάτινο περιβάλλον; Να αναφερθούν οι περιπτώσεις όπου οι οριακές τιμές εκπομπών για τους ρύπους αυτούς διαφέρουν από εκείνες του παραρτήματος IV.
      12.   Εάν έχουν καθοριστεί οριακές τιμές εκπομπών για ρύπους απορριπτόμενους στα ύδατα, επιπλέον των ρύπων που αναφέρονται στο παράρτημα IV:
      
                  α)
               
               
                  για ποιες μονάδες ισχύουν (π.χ. αποτέφρωσης ή συναποτέφρωσης, «νέες» ή «υφιστάμενες»);
               
            
                  β)
               
               
                  για ποιους ρύπους ισχύουν και ποιες είναι οι καθορισμένες οριακές τιμές;
               
            
                  γ)
               
               
                  γιατί έχουν επιβληθεί αυτές οι οριακές τιμές;
               
            13.   Ποιες παράμετροι επιχειρησιακού ελέγχου (pH, θερμοκρασία, ταχύτητα ροής κ.λπ.) καθορίζονται στο πλαίσιο της διαδικασίας αδειοδότησης για τις απορρίψεις λυμάτων;
      14.   Ποια μέτρα έχουν ληφθεί για να εξασφαλιστεί η προστασία του εδάφους και των επιφανειακών και υπογείων υδάτων σύμφωνα με το άρθρο 8 παράγραφος 7;
      15.   Με ποια κριτήρια εξασφαλίζεται ότι η αποθηκευτική ικανότητα επαρκεί για τον έλεγχο και την επεξεργασία των υδάτων πριν από την απόρριψή τους, εφόσον χρειάζεται;
      16.   Ποια μέτρα έχουν ληφθεί εν γένει για την ελαχιστοποίηση των ποσοτήτων και των επιβλαβών επιπτώσεων των υπολειμμάτων από μονάδες αποτέφρωσης ή συναποτέφρωσης;
      17.   Οι απαιτήσεις της άδειας όσον αφορά τις μετρήσεις των ατμοσφαιρικών ρύπων και των παραμέτρων λειτουργίας ταυτίζονται με τις προβλεπόμενες στο άρθρο 11 παράγραφος 2; Εάν όχι, να δοθούν λεπτομερείς πληροφορίες για:
      
                  α)
               
               
                  τους λόγους που οδήγησαν στην απόκλιση από τις διατάξεις του άρθρου 11 παράγραφος 2, με παραπομπή στις δυνατότητες παρέκκλισης που παρέχονται στο άρθρο 11 παράγραφοι 4 έως 7·
               
            
                  β)
               
               
                  τους σχετικούς ρύπους ή παραμέτρους και τις επιβαλλόμενες απαιτήσεις όσον αφορά τις μετρήσεις.
               
            18.   Οι απαιτήσεις της άδειας όσον αφορά τις μετρήσεις των ρύπων στα ύδατα ταυτίζονται με τις προβλεπόμενες στο άρθρο 11 παράγραφοι 14 και 15; Εάν όχι, να δοθούν λεπτομερείς πληροφορίες για:
      
                  α)
               
               
                  τους λόγους που οδήγησαν στην απόκλιση από τις διατάξεις του άρθρου 11 παράγραφοι 14 και 15·
               
            
                  β)
               
               
                  τους σχετικούς ρύπους ή παραμέτρους και τις επιβαλλόμενες απαιτήσεις όσον αφορά τις μετρήσεις.
               
            19.   Μέτρα που περιλαμβάνει η διαδικασία αδειοδότησης για την εξασφάλιση της συμμόρφωσης με τις ακόλουθες διατάξεις όσον αφορά τις ατμοσφαιρικές εκπομπές:
      
                  α)
               
               
                  άρθρο 11 παράγραφος 8·
               
            
                  β)
               
               
                  άρθρο 11 παράγραφος 9·
               
            
                  γ)
               
               
                  άρθρο 11 παράγραφος 11·
               
            
                  δ)
               
               
                  άρθρο 11 παράγραφος 12·
               
            
                  ε)
               
               
                  καθεστώς συμμόρφωσης του άρθρου 11 παράγραφος 10.
               
            20.   Μέτρα που περιλαμβάνει η διαδικασία αδειοδότησης για την εξασφάλιση της συμμόρφωσης με τις ακόλουθες διατάξεις όσον αφορά τις εκπομπές στα ύδατα:
      
                  α)
               
               
                  άρθρο 11 παράγραφος 9·
               
            
                  β)
               
               
                  καθεστώς συμμόρφωσης του άρθρου 11 παράγραφος 16.
               
            21.   Περιγράφονται τυχόν επίσημες κατευθύνσεις που έχουν χαραχθεί σχετικά με τον προσδιορισμό έγκυρων ημερήσιων μέσων τιμών για τις εκπομπές (άρθρο 11 παράγραφος 11). Παρέχεται ο σχετικός ιστοσύνδεσμος, εάν υπάρχει.
      22.   Ποιες είναι οι διαδικασίες ενημέρωσης της αρμόδιας αρχής σε περίπτωση μη τήρησης οριακής τιμής εκπομπών;
      23.   Με ποιες ρυθμίσεις διασφαλίζεται η συμμετοχή του κοινού στη διαδικασία αδειοδότησης (νέες και/ή αναπροσαρμοσμένες άδειες); Παρέχονται λεπτομερή στοιχεία, τουλάχιστον για τις ακόλουθες πτυχές:
      
                  α)
               
               
                  αρχή που δημοσιοποιεί την αίτηση για τη χορήγηση αδείας·
               
            
                  β)
               
               
                  προθεσμία για τη διατύπωση σχολίων από το κοινό·
               
            
                  γ)
               
               
                  αρχή που γνωστοποιεί την τελική απόφαση.
               
            24.   Όσον αφορά τη διαθεσιμότητα των πληροφοριών καθ’ όλη τη διαδικασία αδειοδότησης:
      
                  α)
               
               
                  υπάρχουν πληροφορίες σχετικά με τις περιβαλλοντικές πτυχές των αιτήσεων, της διαδικασίας λήψης απόφασης και των επακόλουθων αδειών που δεν δημοσιοποιούνται/είναι εν μέρει διαθέσιμες; Εάν ναι, να προσδιοριστούν·
               
            
                  β)
               
               
                  εάν τα στοιχεία αυτά είναι διαθέσιμα/εν μέρει διαθέσιμα, διευκρινίζεται αν διατίθενται δωρεάν ή όχι και, εάν όχι, προσδιορίζονται το ύψος των επιβαλλόμενων τελών και οι περιπτώσεις στις οποίες επιβάλλονται.
               
            25.   Για τις μονάδες αποτέφρωσης και συναποτέφρωσης με ονομαστική ωριαία δυναμικότητα τουλάχιστον δύο τόνων, πώς επιβάλλεται στον φορέα εκμετάλλευσης η υποχρέωση να υποβάλλει στην αρμόδια αρχή ετήσια έκθεση σχετικά με τη λειτουργία και την παρακολούθηση της μονάδας;
      26.   Εάν υποβάλλεται ετήσια έκθεση:
      
                  α)
               
               
                  ποιες πληροφορίες περιλαμβάνει;
               
            
                  β)
               
               
                  πώς μπορεί να έχει το κοινό πρόσβαση στην έκθεση αυτή;
               
            27.   Πως γνωστοποιούνται δημοσίως οι μονάδες αποτέφρωσης ή συναποτέφρωσης με ονομαστική ωριαία δυναμικότητα μικρότερη των δύο τόνων;
      28.   Τι προβλέπεται στις άδειες για τον έλεγχο της περιόδου λειτουργίας των μονάδων αποτέφρωσης ή συναποτέφρωσης υπό ασυνήθεις συνθήκες (π.χ. διακοπές, διαταραχή της λειτουργίας ή βλάβη του εξοπλισμού μείωσης ή παρακολούθησης των εκπομπών);
      29.   Για τις διαδικασίες αποτέφρωσης και συναποτέφρωσης, ποιες είναι οι μέγιστες επιτρεπτές περίοδοι λειτουργίας υπό ασυνήθεις συνθήκες πριν επιβληθεί διακοπή των εργασιών της μονάδας:
      
                  α)
               
               
                  μέγιστη επιτρεπτή περίοδος με υπέρβαση των οριακών τιμών εκπομπών·
               
            
                  β)
               
               
                  μέγιστη συνολική διάρκεια των περιόδων υπέρβασης των οριακών τιμών εκπομπών σε διάστημα ενός έτους.
               
            30.   Άλλες παρατηρήσεις
      
         (1)  ΕΕ L 312 της 22.11.2008, σ. 3.